Uftiuga (Šiaurinė Dvina)
Uftiuga (rus. Уфтюга) – upė Rusijoje, Archangelsko srityje; Šiaurinės Dvinos dešinysis intakas. Prasideda Mezenės, Šiaurinės Dvinos ir Vyčegdos vandenskyroje, teka daugiausia į pietvakarius miškingomis vietovėmis. Upės mityba mišri, minta daugiausia sniego tirpsmo vandeniu. Užšąla spalio antroje pusėje arba lapkritį, atitirpsta balandžio gale arba gegužės pirmoje pusėje. Seniau naudota miško plukdymui.